 Waxa kaloo uu intaas raaciyey; Idiris markii dambe dhul ayuu noo weydiiyey dawladdii markaas jirtay si kooxdayadan fannaaniinta ah ay isugu yimaadaan oo ku shiraan, waa la soo siiyey dhulkii, cashuurtiina wuu bixiyey, wuxuu nagu yidhi waxaynu ku dhisaynaa iskaa wax u qabso, markaas 4 qof ayaa heesaha hirgalay lagu tartansiiyaa, waxaana labada soo baxa ee guulaysta la siin jiray midkiiba 20 shillin, wixii soo hadha ee kooxdu qaybsan lahayd wuxuu yidhi waxba kama jiraan, waayo wuxuu rabay in lacagtaasi gasho dhismaha gurigaas, aqalkaas annaga ayaa kuuli ka ahayn sidii ayaana gurigii lagu dhameeyay, gurigaas lama wada lahayn ee intii berigaas joogtay Hargaysa ayaa lahayd. 